wannaphong/clean_thaiwikipedia huggingface dataset:
# จันทรุปราคา กรกฎาคม พ.ศ. 2561
จันทรุปราคาเต็มดวงเกิดขึ้นในวันที่ 28 กรกฎาคม พ.ศ. 2561 โดยดวงจันทร์เคลื่อนผ่านที่ศูนย์กลางของเงาของโลก ครั้งนี้จะเป็นครั้งแรกของปรากฏการณ์จันทรุปราคาศูนย์กลาง นับตั้งแต่วันที่ 15 มิถุนายน พ.ศ. 2554

เนื่องจากจันทรุปราคาครั้งนี้เกิดขึ้นใกล้กับจุดจุดไกลที่สุดของระนาบวงโคจร อุปราคาครั้งนี้จึงจะกลายเป็นจันทรุปราคาเต็มดวงครั้งที่ยาวนานที่สุดในศตวรรษที่ 21 ซึ่งคราสจะใช้เวลาประมาณ 103 นาที 

อุปราคาครั้งนี้เป็นจันทรุปราคาเต็มดวงครั้งที่สองของปี 2561 โดยครั้งแรกเกิดขึ้นในเดือนมกราคม และอุปราคาครั้งนี้ยังจะเกิดขึ้นพร้อม ๆ กับปรากฏการณ์ดาวอังคารอยู่ในตำแหน่งตรงข้ามดวงอาทิตย์ที่สุด ซึ่งเป็นเรื่องบังเอิญที่จะเกิดขึ้นในทุก ๆ 25,000 ปี

การมองเห็น
จันทรุปราคานี้มองเห็นได้อย่างสมบูรณ์ในด้านตะวันออกของทวีปแอฟริกาและทวีปเอเชียกลาง เห็นในขณะดวงจันทร์กำลังขึ้นในทวีปอเมริกาใต้ ด้านตะวันตกของทวีปแอฟริกาและทวีปยุโรป และเห็นในขณะดวงจันทร์กำลังตกในทวีปเอเชียตะวันออกและทวีปออสเตรเลีย

320pxมุมมองของโลกจากดวงจันทร์ที่กึ่งกลางของอุปราคา480pxแผนที่การมองเห็น

เบื้องหลัง

จันทรุปราคาเกิดขึ้นเมื่อดวงจันทร์เคลื่อนผ่านภายในเงามืด (เงา) ของโลก ขณะที่เริ่มอุปราคา เงาแรกของโลกจะทำให้ดวงจันทร์มืดลงเล็กน้อย หลังจากนั้น เงาจะเริ่ม "ปกคลุม" ส่วนของดวงจันทร์ เปลี่ยนแปลงให้มันเริ่มมีสีน้ำตาลอมแดงเข้ม (โดยปกติ สีสามารถปรวนแปรได้ขึ้นอยู่กับเงื่อนไขในชั้นบรรยากาศ) ดวงจันทร์จะปรากฏเป็นสีแดงเนื่องจากการกระจัดกระจายของเรย์ลี (เป็นปรากกฎการณ์เดียวกันกับที่ทำให้ดวงอาทิตย์เป็นสีแดงขณะตก) และการหักเหแสงนั้นโดยชั้นบรรยากาศของโลกเข้าสู่เงามืด

ตามการจำลองแสดงให้เห็นถึงลักษณะภายนอกโดยประมาณของดวงจันทร์ ขณะกำลังเคลื่อนที่ผ่านเงาของโลก ความสว่างของดวงจันทร์เพิ่มขึ้นภายในเงามัว บางส่วนตอนเหนือของดวงจันทร์เคลื่อนเข้าใกล้ศูนย์กลางเงา ทำให้บริเวณนั้นมืดที่สุด และมีลักษณะภายนอกโดยมากเป็นสีแดง

360px

อุปราคาที่เกี่ยวข้อง
ชุดปีจันทรคติ

 ชุดแซรอส 

อ่างอิง

แหล่งข้อมูลอื่น
 
 Hermit eclipse: 2018-07-27
# โรเบิร์ต บุย
โรเบิร์ต บุย (, หรือที่รู้จักในชื่อ โรเบิร์ต จี. บุย) เป็นสถาปนิกสัญชาติอเมริกัน จากรัฐเพนซิลเวเนีย เป็นที่รู้จักในนามผู้ก่อตั้งบริษัทสถาปนิกโรเบิร์ต จี บุย แอนด์แอสโซซิเอทส์ จำกัด อดีตอาจารย์วิจัยประจำสถาบันแพร็ทต์ โดยดำรงตำแหน่งหัวหน้าภาคการออกแบบในเขตภูมิภาคร้อนชื้นและตะวันออกกลาง (ค.ศ. 1969)http://www.rgbarchitects.com/rgb_biog.htmhttp://www.perspectiveglobal.com/pa_website/09-judges-panel.html เขาจบปริญญาตรีจากสถาบันแพรตต์ (Pratt Institute) ในปี ค.ศ. 1959 และไปศึกษาต่อในด้านงานออกแบบเขตร้อนที่สมาคมสถาปัตยกรรม วิทยาลัยสถาปัตยกรรม (AA) ณ กรุงลอนดอน ในปี ค.ศ. 1967 

งานออกแบบส่วนใหญ่ของเขา มักเป็นงานโมเดิร์นในเขตภูมิภาคร้อนชื้น หรือที่เรียกว่า Tropical Zone ทั้งในประเทศไทย และประเทศบังกลาเทศ โดยเป็นทั้งงานออกแบบอาคารพาณิชย์ สถานีรถไฟ หอศิลปะ เป็นต้น ปัจจุบันเขามีสำนักงานออกแบบในประเทศไทย มีผลงานที่มีชื่อเสียงหลายแห่งในประเทศไทย เช่น สยามดิสคัฟเวอรี (ภายนอกแบบเก่า) อาคารคิวเฮ้าส์ ลุมพินี  สำนักงานใหญ่ธนาคารไทยพาณิชย์ จำกัด (มหาชน) หอศิลปวัฒนธรรมแห่งกรุงเทพมหานคร และผลงานที่มีชื่อเสียงในบังกลาเทศ เช่น สถานีรถไฟกามาลาปูร์ เป็นต้น

งานเด่น
 National Museum of Bangladesh, ธากา
 Kamalapur Railway Station, ธากา, ประเทศบังกลาเทศ, ค.ศ. 1961–64
 Notre Dame College, ประเทศบังกลาเทศ
 Saint Joseph Higher Secondary School, ธากา, ประเทศบังกลาเทศ
 Domestic Terminal, กรุงเทพมหานคร, ประเทศไทย, ค.ศ. 1982
 Bank of America, กรุงเทพมหานคร, ประเทศไทย
 Diethelm Towers, กรุงเทพมหานคร, ประเทศไทย
 สำนักงานใหญ่ธนาคารไทยพาณิชย์ จำกัด (มหาชน) ถนนรัชดาภิเษก เขตจตุจักร กรุงเทพฯ
 บุบเรสซิเดนส์, กรุงเทพมหานคร, ประเทศไทย
 หอศิลปวัฒนธรรมแห่งกรุงเทพมหานคร
 สยามเซ็นเตอร์ (ยุคแรก)
 สยามดิสคัฟเวอรี
 อาคารคิวเฮ้าส์ ถนนสาทรใต้ แขวงทุ่งมหาเมฆ เขตสาทร กรุงเทพ

รางวัล
 UNESCO Asia-Pacific Awards for Cultural Heritage Conservationhttp://www.unescobkk.org/culture/world-heritage-and-immovable-heritage/asia-pacific-heritage-awards-for-culture-heritage-conservation/biographies/robert-boughey/
# ซุนเซียง
ซุนเซียง มีชื่อในภาษาจีนกลางว่า ซุน อี้ (ป. ค.ศ. 184–204) ชื่อรอง ชูปี้ เป็นขุนพลและขุนนางที่เป็นน้องชายของซุนกวนจักรพรรดิผู้ก่อตั้งง่อก๊กในยุคสามก๊กของจีน เขาเป็นสามีของสฺวีชื่อ

ชีวิต
ซุนเซียงเป็นบุตรชายคนที่สามของซุนเกี๋ยน ซึ่งเกิดจากนางงอฮูหยิน เป็นน้องชายของซุนกวนไม่ทราบว่าซุนเซียงแก่กว่าหรือเด็กกว่าซุนฮูหยิน เป็นสามีของนางชีฮูหยิน ซุนเซียงเป็นคนองอาจ ห้าวหาญ มีฝีมือการรบรุนแรง เด็ดขาดทัดเทียมกับซุนเซ็ก อีกทั้งยังมีสติปัญญาความรู้ความสามารถมาก ทำให้จูตีหนึ่งในที่ปรึกษาของซุนเซ็กยอมรับนับถือเป็นอย่างมาก และเสนอให้ซุนเซ็กแต่งตั้งเขาเป็น เซียวเหลียน (孝廉,ตำแหน่งข้าราชการระดับสูง) และดำรงตำแหน่งซือคง(孫翊字叔弼，權弟也，驍悍果烈，有兄策風。太守朱治舉孝廉，司空辟。) สามก๊กจี่ เล่มที่ 51. หลังซุนเกี๋ยนถูกสังหารขณะสู้รบในยุทธการที่ซงหยงเมื่อ ค.ศ. 191 ซุนเซ็กดำรงตำแหน่งต่อจากเขา และเข้าคุมกองพล ในช่วง ค.ศ. 194 ถึง 199 ซุนเซ็กนำทัพไปพิชิตกังตั๋ง และสถานปนาฐานอำนาจของตนที่นั่น ใน ค.ศ. 200 เมื่อซุนเซ็กได้รับบาดเจ็บสาหัสระหว่างออกล่าสัตว์ ที่ปรึกษาของเขานำโดยเตียวเจียวกับคณะเชื่อว่าเขาจะแต่งตั้งซุนเซียงเป็นผู้สืบทอดตำแหน่งผู้นำของแผ่นดินกังตั๋ง แต่ซุนเซ็กเลือกที่จะแต่งตั้งซุนกวนน้องชายคนรองแทน(典略曰：翊名儼，性似策。策臨卒，張昭等謂策當以兵屬儼，而策呼權，佩以印綬。) อรรถาธิบาย Dianlue ในสามก๊กจี่ เล่มที่ึ 51.

ค.ศ.202 ซุนกวนปราบปรามหัวเมืองง่อได้สำเร็จ แต่ขุนนางแดนเมืองง่อหลายคนหนีเข้าป่าไป จึงมอบหมายให้ งอเก๋ง ผู้มีศักดิ์เป็นลุงขึ้นเป็นเจ้าเมืองตันเอี๋ยงปกครองชายแดนเมืองง่อ

เสียชีวิต
ปี ค.ศ.203 งอเก๋งเสียชีวิต ซุนเซียงจึงได้รับการแต่งตั้งให้เป็นเจ้าเมืองแทน ซุนเซียงมีความตั้งใจจะให้กลุ่มขุนนางเก่า ๆ เข้ามารับราชการตามเดิม จึงเรียกอิหลำกับไต้อ้วน ที่หนีเข้าป่ากลับเข้ารับราชการ แต่อิหลำ ไต้อ้วนยังคงมีความแค้นฝังใจอยู่ จึงคิดก่อการกบฎ โดยคบคิดกับเปียนหอง คนสนิทของซุนเซียงให้ทรยศฆ่านาย

วันหนึ่งซุนเซียงแต่งโต๊ะเลี้ยงขุนนางที่ศาลากลาง นางชีฮูหยินผู้เป็นภรรยาได้ร้องทักว่า"อย่าได้ไปเลย จะมีเคราะห์หนักรออยู่"แต่ซุนเซียงไม่เชื่อ หลังงานเลี้ยง ซุนเซียงจะกลับเข้าในจวน เปียนหองซึ่งเดินตามมาจึงใช้กระบี่ฟันซุนเซียงตาย ด้วยวัยเพียง 19 ปี

การล้างแค้นของภรรยา
เมื่อซุนเซียงตายแล้ว อิหลำและไต้อ้วนจับตัวเปียนหองฆ่าเสียเพื่อปกปิดความผิด อิหลำคิดจะเอานางชีฮูหยิน ภรรยาของซุนเซียงเป็นภรรยา แต่ด้วยไหวพริบสติปัญญาของนางซีฮูหยิน จึงแสร้งตกลงแล้วขอเลื่อนไปอีกหนึ่งเดือนตามประเพณีที่ภรรยาม่ายยังไม่ควรรีบแต่งงานใหม่ จึงสามารถรวบรวมกำลังพลที่จงรักภักดีต่อตระกูลซุน จับอิหลำกับไต้อ้วน ตัดศีรษะไปเซ่นไหว้ที่หลุมศพซุนเซียงได้ในที่สุด

ครอบครัวและลูกหลาน

ซุน ซง  บุตรซุนเซียง ดำรงตำแหน่งนายกองพลเกาทัณฑ์ฝึกหัด  และได้รับการแต่งตั้งบรรดาศักดิเป็นตูเซียงโหว (子松為射聲校尉、都鄉侯。) สามก๊กจี่ เล่มที่ 51. ซุน ซงเป็นที่รู้จักว่าเป็นคนเข้ากับคนง่ายและมีน้ำใจ และเป็นคนใกล้ชิดกับซุนกวนที่สุดในบรรดาญาติผู้ชายที่อายุน้อยกว่าของซุนกวน เมื่อซุน ซงประจจำการที่ปาชิว  เขามักจะถูกตำหนิจากลกซุน เนื่องจากหน่วยของซุน ซงไม่รักษาระเบียบวินัยที่ดีและปล่อยให้ลูกน้องทำสิ่งที่ไม่สมควร ครั้งหนึ่ง ลกซุนลงโทษลูกน้องของซุน ซงด้วยการสั่งให้โกนหัว(射聲校尉松於公子中最親，戲兵不整，遜對之髠其職吏。) สามก๊กจี่ เล่มที่ 58.(吳錄曰：松善與人交，輕財好施。鎮巴丘，數咨陸遜以得失。嘗有小過，遜面責松，松意色不平，遜觀其少釋，謂曰：「君過聽不以其鄙，數見訪及，是以承來意進盡言，便變色，何也？」松笑曰：「屬亦自忿行事有此，豈有望邪！」) อรรถาธิบาย Wu Lu ในสามก๊กจี่ เล่มที่ 51. ซุน ซงเสียชีวิตใน ค.ศ. 231(黃龍三年卒。蜀丞相諸葛亮與兄瑾書曰：「旣受東朝厚遇，依依於子弟。又子喬良器，為之惻愴。見其所與亮器物，感用流涕。」其悼松如此，由亮養子喬咨述故云。) สามก๊กจี่ เล่มที่ 51.
# สี่หมื่น วณีสอน
นายสี่หมื่น วณีสอน หรือ เจ้าศรีหมื่น วณีสอนชุมชนลัวะจากศูนย์กลางข้อมูลทางวัฒนธรรม กระทรวงวัฒนธรรม เป็นอดีตสมาชิกสภาผู้แทนราษฎรจังหวัดเชียงใหม่ อดีตนายอำเภอสันป่าตอง จังหวัดเชียงใหม่ และเป็นผู้นำชาวนาในพื้นที่อำเภอสันป่าตอง

 ประวัติ 
นายสีหมื่น วณีสอน เป็นบุตรของพญาเทพวณีสอน หรือ พระยาเทพวณีสอน ข้าราชการในคุ้มหลวงสมับพระเจ้าอินทวิชยานนท์ จนถึงสมัยเจ้าแก้วนวรัฐ สมรสกับนางเซงโฉ่ สาวเชื้อสายพม่า

ในปี พ.ศ. 2446 สีหมื่นได้รับการศึกษาในคุ้มหลวงได้รับรางวัลที่ 1 ในการสอบไล่ชั้น 5 ได้รับรางวัลเป็นหีบเครื่องแต่งตัวและหนังสือมูลค่า 57 บาท 32 อัฐ

หนังสือพิมพ์ไทยนิวส์ วันที่ 8 กุมภาพันธ์ พ.ศ. 2562

 การทำงาน 
สี่หมื่น มณีสอน เคยรับราชการเป็นนายอำเภอสันป่าตอง จังหวัดเชียงใหม่ 

ต่อมาได้รับเลือกตั้งเป็นสมาชิกสภาผู้แทนราษฎร ในเดือนมิถุนายน พ.ศ. 2482 แทนนายอินทร สิงหเนตร ซึ่งถูกสภาผู้แทนราษฎรมีมติขับออกจากตำแหน่ง ในระหว่างการทำงานของนายสีหมื่น มณีสอน เขามีบทบาทในการตั้งกระทู้ติดตามการบริหารงานของรัฐบาล เช่น
 การขึ้นราคาบุหรี่ของกรมสรรพสามิตกระทู้ถามที่ ๖๑/๒๔๘๕ ของนายสี่หมื่น วนีสอน ผู้แทนราษฎรจังหวัดเชียงใหม่ เรื่อง กระทู้ถามเกี่ยวกับกรมสรรพสามิต
 การวางหลักการในการโยกย้ายข้าราชการกระทู้ถามที่ ๕๙/๒๔๘๕ ของนายสี่หมื่น วนีสอน ผู้แทนราษฎรจังหวัดเชียงใหม่ เรื่อง การโยกย้ายข้าราชการ
 การหยุดราชการในวันธรรมสวนะกระทู้ถามที่ ๑๒๑/๒๔๘๕ ของนายสี่หมื่น วนีสอน ผู้แทนราษฎรจังหวัดเชียงใหม่ เรื่อง การหยุดราชการในวันธรรมสวนะแทนวันอาทิตย์
 การบูรณะปฏิสังขรณ์พระธาตุดอยสุเทพกระทู้ถามที่ ๖๔/๒๔๘๕ ของนายสี่หมื่น วนีสอน ผู้แทนราษฎรจังหวัดเชียงใหม่ เรื่อง การปฏิสังชรณ์พระธาตุดอยสุเทพ

 การวางระบบชลประทาน 
thumb|อนุสาวรีย์ผู้นำเหมืองฝาย ตำบลมะขามหลวง อำเภอสันป่าตอง จังหวัดเชียงใหม่
นอกจากงานการเมือง นายสี่หมื่น มณีสอน ยังมีบทบาทเป็นผู้นำชาวนาในพื้นที่ บุกเบิกการสร้างฝายในลุ่มน้ำขาน นำกำลังชาวบ้านขุดเหมืองส่งน้ำลึกถึง 8 เมตร ความยาวกว่า 20 กิโลเมตร ในเวลา 6 เดือน ใช้กำลังชาวบ้านวันละกว่า 3,000 คน ส่งผลให้พื้นที่ของราษฎรกว่า 20,000 ไร่ มีน้ำใช้ นับเป็นการสร้างระบบวิศวกรรมชลประทานในพื้นที่ได้อย่างเหมาะสมพรพิไล เลิศวิชา. ชุมชนหมู่บ้านลุ่มน้ำขาน กรุงเทพฯ : สำนักงานกองทุนสนับสนุนการวิจัย. 2546http://www.cmruir.cmru.ac.th/bitstream/123456789/1969/8/Chapter5.pdf

ชาวบ้านจึงสร้างอนุสาวรีย์ผู้นำเหมืองฝายไว้เป็นอนุสรณ์บริเวณตำบลมะขามหลวง อำเภอสันป่าตอง จังหวัดเชียงใหม่ ซึ่งเป็นลักษณะกู่แบบล้านนา บรรจุอัฐิของนายสี่หมื่น และภริยา
# เมฮร์ดอด พูลอดี
เมฮร์ดอด พูลอดี (เกิด 26 กุมภาพันธ์ ค.ศ. 1987) เป็นนักฟุตบอลชาวอิหร่าน

พูลอดีสามารถเล่นได้หลายตำแหน่ง เขาเคยเล่นตำแหน่งกองหน้าและกองกลางตัวรุก ต่อมาได้เปลี่ยนมาเล่นกองหลัง, กองหลังตัวรับ และปีก

 ทีมชาติ 
thumbnail|พูลาดีในปี ค.ศ. 2014
พูลอดีลงเล่นสามนัดให้กับทีมชาติอิหร่านรุ่นอายุไม่เกิน 20 ปีในการแข่งขันฟุตบอลเอเชียเยาวชน 2006AFC Youth Championship 2006: Heartbreak for Iran as Japan, DPR Korea go through to last eightAFC Youth Championship 2006: Jong, Kim double up as DPR Korea thrash IranIran rally for 3-1 win over Tajikistan เขายังเป็นส่วนหนึ่งของทีมชาติรุ่นอายุไม่เกิน 23 ปีในการแข่งขันเอเชียนเกมส์ 2006

เขาลงเล่นให้กับทีมชาติชุดใหญ่ครั้งแรกในเดือนกรกฎาคม ค.ศ. 2011 ในนัดที่พบกับมาดากัสการ์

 ฟุตบอลโลก 2014 
วันที่ 1 มิถุนายน ค.ศ. 2014 พูลอดีถูกเรียกตัวติดทีมชาติในการแข่งขันฟุตบอลโลก 2014 ที่ประเทศบราซิล เขาติดอันดับที่สองของผู้เล่นยอดเยี่ยมประจำสัปดาห์แรก เป็นรองเพียงโทมัส มึลเลอร์ โดยเขาได้รับ 9.7 คะแนนในนัดเปิดสนามที่พบกับไนจีเรีย และในนัดถัดมาที่พบกับอาร์เจนตินา เขาก็ยังทำผลงานได้ดี

 เอเชียนคัพ 2015 
พูลอดีถูกเรียกตัวติดทีมชาติในการแข่งขันเอเชียนคัพ 2015 เมื่อวันที่ 30 ธันวาคม ค.ศ. 2014 ต่อมาวันที่ 23 มกราคม ค.ศ. 2015 เขาได้รับใบแดงในรอบก่อนรองชนะเลิศ นัดที่พบกับอิรัก

 เกียรติประวัติ 
เอสเทกลอล
 อิหร่านโปรลีก: 2008–09

เปอร์เซโปลิส
 อิหร่านโปรลีก: รองชนะเลิศ 2013–14
 Hazfi Cup: รองชนะเลิศ 2012–13
# สโมสรฟุตบอลมัตสึโมโตะ ยามางะ
สโมสรฟุตบอลมัตสึโมโตะ ยามางะ  เป็นสโมสรฟุตบอลอาชีพญี่ปุ่น ตั้งอยู่ที่เมืองมัตสึโมโตะ จังหวัดนางาโนะ โดยสโมสรเคยได้เลื่อนชั้นไปแข่งในเจลีก ดิวิชัน 1 ภายหลังชนะเลิศเจลีก ดิวิชัน 2 ในฤดูกาล 2018

ยามางะ เป็นชื่อคาเฟ่หน้าสถานีรถไฟมัตสึโมโตะ ซึ่งเป็นสถานที่สังสรรค์ประจำของนักเตะในจังหวัดนางาโนะที่ร่วมกันก่อตั้งสโมสรในยุคแรกเริ่ม ภายใต้ชื่อ "ยามางะ คลับ"

ฉายาของสโมสรคือ นกตามิเกน  ซึ่งเป็นนกประจำจังหวัดนางาโนะ

 สโมสรคู่ปรับ 
สโมสรคู่ปรับท้องถิ่นที่สำคัญคือนางาโนะ ปาร์เซโร ซึ่งการพบกันของทั้งคู่ถูกเรียกว่า "ชินชูดาร์บี" และได้รับความสนใจจากแฟนทั้งสองทีมเป็นอย่างมาก

 สนาม 
thumb|280px|สนามกีฬามัตสึโมโตะไดระพาร์ค (อัลวิน)

สนามเหย้าของสโมสรคือ สนามกีฬามัตสึโมโตะไดระพาร์ค (อัลวิน) ตั้งอยู่ในเขตกัมบายาชิ มีความจุ 20,000 ที่นั่ง (ติดเก้าอี้ 16,000 ที่นั่ง) ถือเป็นสนามกีฬาที่ใหญ่เป็นอันดับที่สามในจังหวัดนางาโนะ

 เกียรติประวัติ 
เจ2 ลีก
ชนะเลิศ (1): 2018
Hokushin'etsu League
ชนะเลิศ (2): 1985, 2007
รองชนะเลิศ (3): 1979, 1989, 2006
Hokushin'etsu League Division 2
ชนะเลิศ (1): 2005
All Japan Senior Football Championship
ชนะเลิศ (1): 2009
Regional Football League Competition
ชนะเลิศ (1): 2009
# คณะการสร้างเจ้าของธุรกิจ มหาวิทยาลัยศรีปทุม
คณะการสร้างเจ้าของธุรกิจ มหาวิทยาลัยศรีปทุม  เดิมชื่อ คณะสหวิทยาการเทคโนโลยีและนวัตกรรม เป็นคณะวิชา สังกัดมหาวิทยาลัยศรีปทุม ก่อตั้งขึ้นเมื่อปีพ.ศ. 2561 เป็นคณะวิชาที่สามารถเลือกเรียนได้ทุกวิชาที่เปิดสอนภายในมหาวิทยาลัย ซึ่งเป็นมหาวิทยาลัยเอกชนแห่งแรกในประเทศไทยที่เปิดสอนในหลักสูตรนี้

 หลักสูตร 
ยุคสมัยที่เปลี่ยนไป เปลี่ยนความคิดและเพิ่มความต้องการให้หลากหลาย ในยุคสมัยใหม่ที่เน้นให้ผู้เรียนเป็นศูนย์กลางการเรียนรู้ ได้เรียนเอง ปฏิบัติเอง ผ่านแหล่งความรู้และเทคโนโลยีที่หลากหลาย กระบวนการเหล่านี้จะหล่อหลอมให้ผู้เรียนได้เดินทางสู้เป้าหมาย และจะเป็นผู้เชี่ยวชาญในศาสตร์ของตนเอง ซึ่งสอดคล้องกับหลักสูตรสหวิทยาการฯ ของมหาวิทยาลัยศรีปทุม 

หลักสูตรสหวิทยาการฯ เป็นหลักสูตรที่ได้รับการสนับสนุนจากรัฐบาลในชื่อ  "โครงการสร้างบัณฑิตพันธุ์ใหม่เพื่อประเทศไทย 4.0 "  

ผู้เรียนสามารถดีไซน์หลักสูตรของตัวเองได้ อยากเรียนสถาปัติ นิเทศน์ และบริหาร  

ก็สามารถนำมายำรวมกันเป็นหลักสูตรของตัวเองได้ ในชั้นปีแรกน้องๆจะได้เรียนวิชาพื้นฐาน  

เป็นวิชาที่น้องๆสามารถนำไปต่อยอดได้ทุกๆสาขาที่น้องๆสนใจเลือกเรียนในอนาคต  

ตัวอย่างวิชาพื้นฐาน เช่น การเพิ่มคุณค่าการคิดเชิงนวัตกรรม เทคโนโลยีกับการเปลี่ยนแปลง 
 หลักสูตรที่เปิดสอนในคณะการสร้างเจ้าของธุรกิจ มหาวิทยาลัยศรีปทุม  ที่ตั้งสาขาวิชา ระดับปริญญาตรี ระดับปริญญาโทวิทยาเขตบางเขนหลักสูตรวิทยาศาสตรบัณฑิต (วท.บ.)
สาขาวิชาสหวิทยาการ เทคโนโลยีและนวัตกรรม
สาขาวิชาเจ้าของธุรกิจดิจิทัล และแบรนด์อินฟลูเอนเซอร์หลักสูตรศึกษาศาสตรมหาบัณฑิต (ศษ.ม.)
สาขาวิชานวัตกรรมการเรียนรู้และการสอน

 เพิ่มเติม  

 คณะการสร้างเจ้าของธุรกิจ 
เป็น YOUNG CEO ตั้งแต่ยังเรียนอยู่ เริ่มต้นธุรกิจเป็นของตัวเอง ผ่าน Project Based Learning สนับสนุนให้ทุกคนได้ลงมือทำจริง ปฏิบัติจริง เพื่อค้นหาตัวตน สร้างทักษะ เน้นการคิดสร้างสรรค์ เรียนกับนักธุรกิจตัวจริงระดับประเทศ และการดูแลอย่างใกล้ชิดกับ Coach ของ SE-SPU  เสริม Skill ผ่านหลักสูตรสุดพิเศษ! ที่เลือกเรียนได้โดยไม่จำกัดคณะ หรือสาขา

  แหล่งข้อมูลอื่น 
  เว็บไซต์อย่างเป็นทางการของมหาวิทยาลัยศรีปทุม
 เว๊บไซต์คณะการสร้างเจ้าของธุรกิจ มหาวิทยาลัยศรีปทุม
 เฟซบุ๊คคณะการสร้างเจ้าของธุรกิจ
# เจ้าหญิงซีนา อัล-ราตไฮต์
เจ้าหญิงซีนา อัล ราตไฮต์  (เดิม:ซีนา ชาร์บาห์น) ประสูติเมื่อวันที่ 12 พฤษภาคม 2531 ณ จอร์แดน ทรงเป็นนักกีฬาปิงปองทีมชาติจอร์แดน ทรงเป็นตัวแทนของประเทศไปแจ่งในหลายๆครั้ง โดยทรงเล่นปิงปองตั้งแต่พระชันษาเพียง 6 ชันษา จากพระบิดา และได้เข้าร่วมโอลิมปิกฤดูร้อน 1996 ณ จอร์เจีย โดยพระองค์ทรงมีแด็ง ยาผิง นักกีฬาชาวจีน เป็นแรงผลักดันความฝันและทรงตั้งพระทัยเล่นกีฬามาตลอด 

ชีวิตส่วนพระองค์ทรงเสกสมรสกับ เจ้าชายราตไฮต์ บิน ฮัสซัน พระโอรสใน เจ้าชายฮัสซัน บิน เฏาะลาล เมื่อวันที่ 22 กรกฎาคม พ.ศ. 2554 โดยซีน่าได้รับการสถาปนาเป็น เจ้าหญิงซีนา อัล ราตไฮต์ โดยทรงมีพระโอรส 2 พระองค์ คือ
เจ้าชายฮัสซัน
เจ้าชายทาลาล

ปัจจุบันหลังจากเสกสมรสและได้เข้ามาเป็นพระบรมวงศานุวงศ์จอร์แดนแล้ว พระองค์ทรงอุปถัมป์กีฬาปิงปองไว้ในพระอุปถัมภ์
 อ้างอิง 
1 Evans, Hilary; Gjerde, Arild; Heijmans, Jeroen; Mallon, Bill. "Zeina Shaban". Olympics at Sports-Reference.com. Sports Reference LLC. Retrieved 18 December 2012
2 "Young Shaban brings experience to the table". Sportsbeat UK. 1 August 2008. Retrieved 18 December 2012.
3 Andersson, Mikael (4 April 2003). "In the shadows of the war!". ITTF. Retrieved 18 December 2012.
4 Marshall, Ian. "Young Pretender". ITTF. Retrieved 18 December 2012.
5 Marshall, Ian (20 October 2010). "Five Rings in Athens and Beijing but Just One for Zeina Shaban in Jordan". ITTF. Retrieved 18 December 2012.
6 "Jordan to have a female flag bearer for Beijing Olympics". Xinhua. 2 August 2008. Retrieved 18 December 2012.
7 "Women's Singles First Round". NBC Olympics. Retrieved 18 December 2012.
8 "Olympic and Paralympic hopefuls gear up for Beijing". Royal Holloway College. 21 July 2008. Retrieved 18 December 2012.
9 "Wedding of Prince Rashid and Zeina Shaban". Royalty in the News. 22 July 2011. Retrieved 18 December 2012.
"10 Prince Rashed, Princess Zeina welcome baby boy" Petra News Agency, 2 February 2
# เรกะ ซากูราอิ
เรกะ ซากูราอิ  เป็นนักร้องและนางแบบ เป็นหนึ่งในสมาชิกและหัวหน้าของวงไอดอลญี่ปุ่น โนกิซากะ46

ผลงาน
ละคร
 Bad Boys (NTV, 2556)
 Umi no Ue no Shinryoujo (Fuji TV, 2556)
 Hatsumori Bemars (TV Tokyo, 2558)
 Hana Moyu (NHK, 2558)

ภาพยนตร์
 Bad Boys: Saigo ni Mamoru Mono (2556)
 Asahinagu (2560)

บรรณานุกรม
โฟโต้บุ๊ค
 Kikan Nogizaka vol.1 Sōshun (Tokyo News Service, 5 มีนาคม 2557)
 Jiyuu to Iu Koto (Kobunsha, 6 มีนาคม 2560)

 แหล่งข้อมูลอื่น
# เฮลเมทเฮดส์
เฮลเมทเฮดส์  เป็นวงดนตรีร็อกแอนด์โรลชาวไทยจากกรุงเทพมหานคร ก่อตั้งขึ้นในปี พ.ศ. 2555 ประกอบด้วยสมาชิกจำนวนสี่คน คือ ชตารัช ศรีดำรงรักษ์ (ร้องนำและกีตาร์) เดียว สุวีระ (กีตาร์เบส) สดายุ สวรรณจุณีย์ (กลอง) และณัฐพงศ์ เลิศศรีนวล (กีตาร์)  วงประสบความสำเร็จในปี พ.ศ. 2558 กับเพลง "อินสตาแกรม" ซึ่งเป็นเพลงฉบับภาษาไทยครั้งแรกของวง โดยก่อนหน้านี้วงเคยปล่อยเพลงที่นำมาร้องใหม่ในฉบับภาษาอังกฤษเท่านั้น 

ภายหลังการปล่อยเพลง "อินสตาแกรม" เฮลเมทเฮดท์ได้ปล่อยเพลงที่เล่าถึงความสัมพันธ์ทางโซเชียลตามมา "อันเฟรนด์" (2558), "เอมตีรูม" (2559), "เอ็มเอสเอ็น" (2560) และออกอัลบั้มแรก โซเชียล น็อตเวิร์ก (Social Notwork) ในเดือนพฤศจิกายน พ.ศ. 2560 

ก่อนเปิดตัวนั้น วงเคยเล่นดนตรีตามร้านอาหารต่าง ๆ จนกลายเป็นที่รู้จักระดับหนึ่ง และได้เซ็นสัญญากับสไปซีดิสก์ในเวลาต่อมา เฮลเมทเฮดส์กล่าวว่าแนวเพลงของพวกเขาได้รับอิทธิพลจากศิลปินยุค 1960 คือ เดอะบีเทิลส์, เดอะคิงส์, เดอะเอาท์ไซเดอร์ และเอลวิส เพรสลีย์ ไปจนถึงการแต่งกายวินเทจ และทรงผมที่คล้ายหมวกกันน็อกเลยเป็นที่มาของชื่อวง

 ผลงานเพลง 
สตูดิโออัลบั้ม
 ชื่อ รายละเอียด โซเชียล น็อตเวิร์ก ออกจำหน่าย: 25 พฤศจิกายน 2560
 สังกัด: สไปซีดิสก์
 รูปแบบ: ซีดี, ดิจิทัลดาวน์โหลด

อีพี
 ชื่อ รายละเอียด เดอะริทึมออฟเดอะไทม์ ออกจำหน่าย: 6 สิงหาคม 2558
 สังกัด: สไปซีดิสก์
 รูปแบบ: ซีดี, ดิจิทัลดาวน์โหลด

 ซิงเกิล 
ชื่อปีอัลบั้ม"วอตไอไลก์อะเบาต์ยู"2555เดอะริทึมออฟเดอะไทม์ "ลิสเซินพีเพิล"2556 "คีปออนรันนิง" "วอล์กโดนต์รัน"2557 "ไวป์เอาต์" "แอมแฮปปี"  "ดื้อก็ดื้อ"  โซเชียล น็อตเวิร์ก "อินสตาแกรม" 2558  "อันเฟรนด์" "เอมตีรูม" 2559 "ยินดี"  "เอ็มเอสเอ็น" 2560 "โคตรคูล" "ลา" "และแล้ว" "กรอบนอกนุ่มใน" 2561 "เพราะเธอหรือเปล่า"

 สมาชิก 
 ชตารัช ศรีดำรงรักษ์ – ร้องนำ กีตาร์
 เดียว สุวีระ – กีตาร์เบส
 สดายุ สวรรณจุณีย์ – กลอง
 ณัฐพงศ์ เลิศศรีนวล – กีตาร์
# ธาดา เศวตศิลา
ธาดา เศวตศิลา ชื่อเล่น หนุ่ย บุตรชายของ พลอากาศเอก สิทธิ เศวตศิลา เกิดวันที่ 27 พ.ย. 2499 ปัจจุบันดำรงตำแหน่ง ผู้อำนวยการกลุ่มลูกค้าสถาบันการศึกษา บริษัท ทรู คอร์ปอเรชั่น จำกัด (มหาชน)และกรรมการผู้ทรงคุณวุฒิในคณะกรรมการบริหารศูนย์คุณธรรมชีวประวัติ ธาดา เศวตศิลา

ประวัติการศึกษา
 ปริญญาโท คณะรัฐประศาสนศาสตร์ Master of Public Administration มหาวิทยาลัยแห่งรัฐเพนซิลเวเนีย ประเทศสหรัฐอเมริกา
 ปริญญาตรี คณะรัฐศาสตร์ จุฬาลงกรณ์มหาวิทยาลัย
 ประกาศนียบัตรปี 2557 ได้ผ่านหลักสูตร Certified Coaching and Mentoring Professional Institute of Training and Development และ Certified in Advanced Coaching and Mentoring (ITD) 
 ประกาศนีบัตรสำเร็จการศึกษาอบรมหลักสูตรนักบริหารการยุติธรรมทางปกครองระดับสอง รุ่นที่ 2 ประจำปี 2554 วิทยาลัยการยุติธรรมทางปกครอง สำนักงานศาลปกครอง

ประวัติการทำงาน
 ผู้อำนวยการกลุ่มลูกค้าสถาบันการศึกษา, บริษัททรู คอร์ปอเรชั่น จำกัด (มหาชน), 2555-ปัจจุบัน
 ผู้อำนวยการด้านทรัพยากรบุคคล, บริษัททรู คอร์ปอเรชั่น จำกัด (มหาชน), 2552-2555
 Country Manager, บริษัทอีเอ็มซี อินฟอร์เมชั่น ซิสเต็ม, 2550-2552
 ผู้อำนวยการด้าน Corporate Solution, บริษัททรู คอร์ปอเรชั่น จำกัด (มหาชน), 2544-2550
 Country Manage หรือผู้จัดการประจำประเทศไทย , บริษัท เดล คอมพิวเตอร์, 2542-2544
 ผู้อำนวยการด้าน Enterprise Computing, บริษัทคอมแพค คอมพิวเตอร์ ซิสเต็ม, 2539-2541
 ผู้ช่วยรองประธานด้านการตลาดและการสื่อสาร, บริษัทวินิไทย
 Executive Trainee รายงานตรงต่อ ท่านประธานธนินท์ เจียรวนนท์, เครือเจริญโภคภัณฑ์,2531-2533
 Sales Executive, เอสซีที คอมพิวเตอร์ ซิสเต็ม, 2527-2530
 Trade Officer, สยามซีเมนต์เทรดดิ้ง, 2524-2527
 กรรมการที่ปรึกษา หลักสูตรเทคโนโลยีการสื่อสารและเครือข่ายคอมพิวเตอร์ ปี 2556-2557 มหาวิทยาลัยอัสสัมชัญ
 Chairman of Marketing Committee Member of the Board of Governor โรงเรียนนานาชาติ Bromsgrove 2555- ปัจจุบัน
 กรรมการด้านการพัฒนาคุณภาพและจริยธรรมเยาวชน องค์การต่อต้านคอร์รัปชั่นแห่งประเทศไทย (ACT)
 กรรมการปฏิรูปการศึกษา สำนักตรวจการแผ่นดิน ปี 2554-2556
 กรรมการผู้ทรงคุณวุฒิ คณะวิทยาการจัดการ มหาวิทยาลัยราชภัฏสวนดุสิต 2557-ปัจจุบัน
 ประธานอนุกรรมการการสื่อสาร 2557-ปัจจุบัน
 ผู้เขียนหนังสือ "People Champion ยอดคน ชนะใจคน" พิมพ์ครั้งแรก กันยายน 2558

ครอบครัว
ธาดาสมรสกับมยุรา เศวตศิลา นักแสดงและพิธีกรชาวไทย เมื่อวันที่ 18 พฤษภาคม 2527 และครองชีวิตคู่ด้วยกันมาจนถึงปัจจุบัน ทั้งสองไม่มีบุตร-ธิดาด้วยกันเพราะมยุราไม่สามารถมีบุตรได้เนื่องจากการผ่าตัดหลังประสบอุบัติเหตุทางรถยนต์เมื่อวันที่ 2 พฤศจิกายน 2522 แต่ทั้งคู่รับบุตรของน้องชายมยุรามาเป็นบุตรสาวบุญธรรม และได้ใช้นามสกุลเศวตศิลา ชื่อ ณัชชา เศวตศิลา ชื่อเล่น น้ำตาล
# ภาพยนตร์ในประเทศรัสเซีย
ภาพยนตร์ในประเทศรัสเซีย เริ่มขึ้นในยุคจักรวรรดิรัสเซียซึ่งมีการพัฒนากันอย่างแพร่หลายในยุคของสหภาพโซเวียต และในปีหลังการล่มสลายของสหภาพโซเวียต อุตสาหกรรมภาพยนตร์ของประเทศรัสเซียยังคงเป็นที่รู้จักในระดับสากล ในคริสต์ศตวรรษที่ 21 ภาพยนตร์รัสเซียได้กลายเป็นที่นิยมในระดับสากลด้วยภาพยนตร์ดังอย่าง Dom durakov, Nochnoy Dozor และ Brat เทศกาลภาพยนตร์นานาชาติมอสโก ถูกจัดขึ้นที่กรุงมอสโกในปี 1935 และ รางวัลนีคาอวอร์ด เป็นรางวัลภาพยนตร์แห่งชาติประจำปีในรัสเซีย 

ภาพยนตร์เรื่องแรกของจักรวรรดิรัสเซียถูกนำเข้ามาโดยพี่น้องลูมิแอร์ที่แสดงผลงานภาพยนตร์ในกรุงมอสโก และเซนต์ปีเตอร์สเบิร์กในเดือนพฤษภาคม 1896 และในเดือนเดียวกันนั้นเอง Camle Cerf ผู้กำกับกล้องของพี่น้องลูมิแอร์ได้ผลิดภาพยนตร์เรื่องแรกในรัสเซียซึ่งบันทึกพระราชพิธีบรมราชาภิเษกของจักรพรรดินีโคไลที่ 2 ที่เครมลิน

Aleksandr Drankov ได้ผลิตภาพยนตร์เล่าเรื่องแรกของรัสเซีย Stenka Razin ตามเหตุการณ์ที่เล่าในเพลงพื้นบ้านยอดนิยม และกำกับโดย Vladimir Romashkov ต่อมา Ladislas Starevich ได้ผลิดภาพยนตร์แอนิเมชั่นเรื่องแรกของรัสเซีย (และเป็นภาพยนตร์เรื่องแรกที่มีการเล่าเรื่อง) Lucanus Cervus ในปี 1910 ในบรรดาผู้สร้างภาพยนตร์ชาวรัสเซียในสมัยนั้นคือ Aleksandr Khanzhonkov และ Ivan Mozzhukhin ผู้ผลิดภาพยนตร์เรื่อง Oborona Sevastopolya ในปี 1912 Yakov Protazanov ได้ทำภาพยนตร์เรื่อง Ukhod velikovo startza ซึ่งเป็นภาพยนตร์ชีวประวัติของเลโอ ตอลสตอย

ในช่วงสงครามโลกครั้งที่หนึ่ง การนำเข้าลดลงอย่างเห็นได้ชัด และผู้สร้างภาพยนตร์ชาวรัสเซียได้หันมาทำภาพยนตร์รักชาติ และต่อต้านเยอรมัน ในปี 1916 มีภาพยนตร์ 499 เรื่องที่ผลิตในรัสเซียซึ่งมากกว่าสามเท่าของจำนวนภาพยนตร์ใน 3 ปีก่อนหน้านี้

การปฏิวัติรัสเซียได้ทำให้เกิดการเปลี่ยนแปลงมากขึ้น โดยภาพยนตร์หลายเรื่องที่มีธีมต่อต้านซาร์ ภาพยนตร์เรื่องสำคัญเรื่องสุดท้ายของจักรวรรดิรัสเซียผลิดขึ้นในปี 1917 โดยมีชื่อว่า Otets Sergiy และจะกลายเป็นภาพยนตร์เรื่องแรกที่ออกฉายในยุคโซเวียต

 แหล่งข้อมูลอื่น 
 Russian film titles  at the Internet Movie Database
# ตำบลจุมพล
ตำบลจุมพล เป็นหน่วยปกครองส่วนภูมิภาคของอำเภอโพนพิสัย จังหวัดหนองคาย มีทั้งหมด 26 หมู่บ้าน

 ประวัติ 
ตำบลจุมพลเป็นตำบลที่เก่าแก่ และเป็นที่ตั้งของตัวเมืองโพนพิสัย โดยตั้งเมืองโพนพิสัยคือตำบลจุมพลขึ้นเมื่อ พ.ศ. 2419 เมื่อวันที่ 12 พฤษภาคม พ.ศ. 2469 ได้ยุบตำบลทุ่งธาตุเข้ารวมกับตำบลจุมพลประกาศกระทรวงศึกษาธิการ เรื่อง การใช้พระราชบัญญัติประถมศึกษา พ.ศ. ๒๔๖๔ ในตำบลทุ่งธาตุ อำเภอโพนพิสัย จังหวัดหนองคาย ซึ่งยุบไปรวมกับตำบลชุมช้าง ตำบลจุมพล และตำบลวัดหลวง ท้องที่อำเภอเดียวกัน เมื่อวันที่ 14 พฤษภาคม พ.ศ. 2499 ได้จัดตั้งสุขาภิบาลจุมพล โดยครอบคลุมพื้นที่บางส่วนของตำบลจุมพล ประมาณ 0.594 ตร.กม.เรื่อง จัดตั้งสุขาภิบาลจุมพล อำเภอโพนพิสัย จังหวัดหนองคาย เมื่อวันที่ 15 สิงหาคม พ.ศ. 2515 โดยแยกพื้นที่บางส่วนของตำบลจุมพลตั้งตำบลหนองหลวง จำนวน 6 หมู่บ้านประกาศกระทรวงมหาดไทย เรื่อง ตั้งและเปลี่ยนแปลงเขตตำบล ในท้องที่อำเภอโพนพิสัย จังหวัดหนองคาย ปัจจุบันตำบลจุมพลมีทั้งหมด 26 หมู่บ้าน

 ที่ตั้งและอาณาเขต 
ตำบลจุมพล เป็นที่ตั้งของตัวเมืองอำเภอโพนพิสัย มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อ ตำบลวัดหลวง, ตำบลกุดบง 
ทิศใต้ ติดต่อ ตำบลวัดหลวง
ทิศตะวันออก ติดต่อ ตำบลหนองหลวง 
ทิศเหนือ ติดต่อ แม่น้ำโขง

 การปกครอง 
 การปกครองส่วนภูมิภาค 
ตำบลจุมพล แบ่งการปกครองออกเป็น 26 หมู่บ้าน ประกอบด้วย

 หมู่ที่ 1 บ้านจุมพล 
 หมู่ที่ 2 บ้านจอมนาง
 หมู่ที่ 3 บ้านเวิน
 หมู่ที่ 4 บ้านเดื่อ
 หมู่ที่ 5 บ้านร่องถ่อน
 หมู่ที่ 6 บ้านนาตาล
 หมู่ที่ 7 บ้านอ่างเก็บน้ำ
 หมู่ที่ 8 บ้านนาเพียงใหญ่
 หมู่ที่ 9 บ้านนาเพียงน้อย
 หมู่ที่ 10 บ้านทุ่งธาตุ
 หมู่ที่ 11 บ้านปักหมู
 หมู่ที่ 12 บ้านอยู่ดีมีสุข
 หมู่ที่ 13 บ้านจอมทอง
 หมู่ที่ 14 บ้านดอนโพธิ์
 หมู่ที่ 15 บ้านเมืองคลัง
 หมู่ที่ 16 บ้านจอมนาเหนือ
 หมู่ที่ 17 บ้านโปร่งเย็น
 หมู่ที่ 18 บ้านเตาถ่าน
 หมู่ที่ 19 บ้านเสริมสุข
 หมู่ที่ 20 บ้านหนองปลาไหล
 หมู่ที่ 21 บ้านนาตาล
 หมู่ที่ 22 บ้านนาเพียงใหญ่
 หมู่ที่ 23 บ้านาเมือง
 หมู่ที่ 24 บ้านหมู่บ้านตัวอย่าง
 หมู่ที่ 25 บ้านพรพระธาตุ
 หมู่ที่ 26 บ้านนาสมบูรณ์

 การปกครองส่วนท้องถิ่น 
ท้องที่ตำบลจุมพล ประกอบด้วยองค์กรปกครองส่วนท้องถิ่น 2 แห่ง ได้แก่
 เทศบาลตำบลโพนพิสัย ครอบคลุมพื้นที่ หมู่ที่ 1,13 
 องค์การบริหารส่วนตำบลจุมพล ครอบคลุมพื้นที่ หมู่ที่ 1,13 บางส่วน และหมู่ 2-12,14-26 ทั้งหมด